ai4bharat/Pralekha huggingface dataset:
माहिती आणि प्रसारण मंत्रालय
'विंडो बॉय वुड आँल्सो लाईक टू हॅव सबमरीन', म्हणजे आपल्या सभोवताली जे आहे त्या शिवाय दुसरे काहीच नसते,हे समजल्यानंतर येणाऱ्या निराशाजनक पण मुक्त करणाऱ्या भावनेबद्दल आहे:दिग्दर्शक अँलेक्स पिपेर्नो
मी ऊरूग्वे ते अर्जेंटिना फेरी बोटीतून जात असताना माझ्या लक्षात आले, की आपण दोन समांतर आयुष्ये जगत आहोत आणि ही बोट ही अशी विस्मयकारक बोट आहे, जी अशा समांतर आयुष्यांना जोडू शकते. त्यामुळे माझ्या हेसुद्धा लक्षात आले, की यामुळे दोन समांतर आयुष्ये देखील जोडली जाऊ शकतात. ही संकल्पना माझ्या मनात दहा वर्षे घोळत होती.अशाप्रकारे ऊरुग्वे येथील दिग्दर्शक अँलेक्स पिपेर्नो यांनी आपला चित्रपट 'विंडो बॉय वुड आँल्सो लाईक टू हॅव सबमरीन ',ज्याचे पहिले भारतातील प्रदर्शन इफ्फीच्या मंचावर काल दिनांक 17 जानेवारी 2021 रोजी झाले, यांनी आपल्या चित्रपटाचे वर्णन केले. ते त्यांचे सहनिर्माते अँराक्वेन राॅड्रीगेज यांच्यासह गोव्यातील 51 व्या आंतरराष्ट्रीय भारतीय चित्रपट महोत्सवात, तिसऱ्या दिवशी महोत्सवाच्या ठिकाणी झालेल्या पत्रकार परिषदेला संबोधित करत होते.
या चित्रपटात, वरवर पाहता एकमेकांशी संबंध नसलेल्या विलक्षण जागा आणि प्रसंगांतून विस्मयकारक गोष्टींचे सौंदर्यपूर्ण आणि गूढरम्य चित्रण केले आहे.
दिग्दर्शकांनी स्पष्ट केले," एखाद्या व्यक्तीला दुसरीकडे रहाताना अचानक गाठ पडणाऱ्या आणि चमत्क्रुतीपूर्ण गोष्टींबाबत हा चित्रपट आहे.तुम्हाला एखादा दरवाजा दिसला, तुम्ही तो उघडून बाहेर आलात आणि गेलात की तुम्हाला कळेल की पलीकडे काहीच नाही. म्हणजेच जे आपल्या सभोवताली आहे, ते आपल्या शिवाय दुसरे कुणीच नसते, हे समजल्यानंतर येणाऱ्या निराशाजनक पण मुक्त करणाऱ्या भावनेबद्दल आहे."
ऊरूग्वियन चित्रपटांबाबत बोलताना ते म्हणाले,"त्यात विविध प्रकारच्या चित्रपटांचे मिश्रण आहे.माझा असा विश्वास आहे की राष्ट्रीय चित्रपट एखादाच नसावा, तर अनेक चित्रपट राष्ट्रीय असावेत." ते आशावादी होते आणि नजीकच्या काळात भारतात एखाद्या चित्रपटाचे चित्रिकरण करावे, अशी अपेक्षा त्यांनी व्यक्त केली. पिपेर्नो म्हणाले, की आपल्याच चित्रपटात परदेशी झाल्याचा अनुभव त्यांच्यासाठी चांगला होता."माझ्या स्वतःचा चित्रपट माझ्यासाठी परदेशी असणे, मजेशीर आहे."
जेव्हा त्यांना विचारले गेले, की त्यांना चित्रपट तयार करण्यासाठी चालना कशी मिळते, त्यावेळी ते म्हणाले "मी निरनिराळ्या संकल्पना आणि प्रतिमा जमा करत रहातो,आणि ज्याक्षणी त्या कारण न समजता एकत्र करू शकतो, त्यावेळी खरोखरच एक प्रेक्षक म्हणून मी त्या प्रक्रियेतून आनंद घेतो."
चित्रपटाचे सह-निर्माते अराक्वेन राँड्रिग्ज म्हणाले,की दोन वर्षांच्या कालावधीत चार निरनिराळ्या देशांत दोन खंडांमध्ये चित्रपटाचे चित्रिकरण करणे खरोखरच एक आव्हान होते. आणि आता आम्ही इफ्फीमधे आलो आहोत, हे खूपच अर्थपूर्ण आहे आणि मोठे यश मिळाल्यासारखे वाटते.
'विंडो बाय वुड आँल्सो लाईक टू हॅव सबमरीन' एका तरुण खलाशाने समुद्रात समुद्रपर्यटन करताना माँटेव्हिडिओ येथील अद्भुतरम्य घराकडे जाणारा दरवाजा शोधून काढला या विषयी आहे. त्या मुलाने आशियातील शेतकऱ्यांच्या समूहाला सामोरे जात खोऱ्यातील वाळीत टाकलेले घर सापडते ज्यातून त्याला पारलौकिक सामर्थ्य प्राप्त होते.
M.Iyengar/S.Patgoankar/P.Kor
अर्थ मंत्रालय
डीआरआय मुंबई झोनल युनिटने तस्करीचा प्रयत्न हाणून पाडला: थायलंडमधून आणलेले 306 जिवंत विदेशी प्राणी केले जप्त
एका महत्त्वपूर्ण ऑपरेशनमध्ये, डीआरआय मुंबई विभागीय युनिटने मुंबईतील एअर कार्गो कॉम्प्लेक्सद्वारे थायलंडमधून भारतात तस्करी करणाऱ्या 306 जिवंत विदेशी प्राण्यांना यशस्वीरित्या पकडले. वन्य जीवजंतू आणि वनस्पती  च्या लुप्तप्राय प्रजातींच्या आंतरराष्ट्रीय व्यापाराच्या कराराचे स्पष्ट उल्लंघन करत असल्यामुळे ही जप्ती करण्यात आली.
28 जुलै रोजी पहाटे 4 वाजता डीआरआयच्या अधिकार्यांनी जिवंत शोभिवंत मासे असल्याचे जाहीर केले होते.
एअर कार्गो कॉम्प्लेक्स, सहार, मुंबई येथे एकूण 100 कासव  , 62 कासव, 110 गोगलगाय, 30 लहान खेकडे आणि 4 स्टिंग रे मासे जे शोभेच्या माशांसह लपवून ठेवले होते, जप्त करण्यात आले. जप्त केलेले कासव हे ग्रीक कासव, लाल पाय असलेले कासव, आशियाई स्पर्ड कासव, पिवळे ठिपके असलेले कासव, अल्बिनो रेडियर स्लाइडर कासव, आशियाई/चायनीज लीफ टर्टल आणि रेड बेलीड शॉर्ट हेड टर्टल या प्रजातींचे आहेत. विदेशी प्राण्यांच्या पुनर्वसनासाठी वन्यजीव कायद्यांतर्गत पुढील कार्यवाही वाइल्डलाइफ क्राइम कंट्रोल ब्युरो  आणि महाराष्ट्राचे मुख्य वन्यजीव वॉर्डन यांच्याशी सल्लामसलत करून केली जात आहे.
जलशक्ती मंत्रालय
स्वच्छता ही सेवा 2019 चे पंतप्रधान नरेंद्र मोदी यांच्या हस्ते प्रारंभ
नवी दिल्ली, 11 सप्टेंबर 2019
पंतप्रधान नरेंद्र मोदी यांनी आज मथुरा येथे ‘स्वच्छता ही सेवा 2019’ चा प्रारंभ केला. स्वच्छतेविषयी देशव्यापी जागृती निर्माण करण्याच्या दृष्टीने ही मोहीम हाती घेण्यात आली आहे. या मोहिमेअंतर्गत प्लॅस्टीक कचरा जागृती आणि व्यवस्थापन यावर विशेष भर देण्यात आला असून 11 सप्टेंबर ते 2 ऑक्टोबर 2019 या काळात ही मोहीम राबवण्यात येणार आहे. केंद्र सरकारच्या पशुपालन आणि दुग्धविकास, पेयजल विभाग आणि उत्तर प्रदेश सरकार यांनी संयुक्तरित्या हा कार्यक्रम आयोजित केला.
पशुधन आरोग्य विज्ञान मेळ्यालाही पंतप्रधानांनी भेट दिली. गायीच्या पोटातून प्लॅस्टीक कचरा कसा बाहेर काढला जातो याचे प्रात्यक्षिक त्यांनी पाहिले. प्लॅस्टीक कचऱ्याचे पुनर्वापर करता येण्याजोगं आणि पुनर्वापरासाठी योग्य नसलेले प्लॅस्टीक असे वर्गीकरण करणाऱ्या उत्तर प्रदेशमधल्या महिला गटाशी पंतप्रधानांनी संवाद साधला. सर्व नागरिकांनी आपले घर, कार्यालय एकदाच वापरात येणाऱ्या प्लॅस्टीकपासून मुक्त करण्याचे आवाहन त्यांनी केले. शेतकरी, सरपंच, महिला गट आणि स्वच्छाग्रहींसमोर ते बोलत होते.
M.Chopade/N.Chitale/P.Kor
(Visitor Counter : 85
पंतप्रधान कार्यालय
11 सप्टेंबर रोजी लक्षावधी आशा, एएनएम आणि अंगणवाडी कार्यकर्त्यांसोबत पंतप्रधान साधणार संवाद
(नवी दिल्ली, 10 सप्टेंबर 2018
पंतप्रधान नरेंद्र मोदी, उद्या दिनांक ११ सप्टेंबर २०१८ रोजी सकाळी १०.३० वाजता, "पोषण-माह" चा एक भाग म्हणून लाखो आशा, एएनएम, आंगणवाडी कार्यकर्त्यांशी आणि आरोग्य लाभधारकांशी व्हिडीओ कॉन्फरन्सद्वारे संवाद साधतील.
संपूर्ण देशभरात सप्टेंबर महिना हा "पोषण माह" , म्हणून साजरा करण्यात येतो. याद्वारे इष्टतम पौष्टिकतेच्या महत्त्वाच्या संदेशासह देशातील प्रत्येक घरात पोहोचण्याचा हेतू आहे.
केंद्र सरकारने नोव्हेंबर २०१७ मध्ये, स्थापन केलेल्या राष्ट्रीय पोषाहार अभियानाच्या उद्दिष्टांपर्यंत पोहचून कुपोषण, अनेमिया, कमी वजनांच्या मुलांचा जन्म यांची पातळी घटविण्याचा प्रयत्न करील. पोषण अभियानांतर्गत, सरकारने, शारीरिक वाढ अवरोध, कुपोषण, अनेमिया,  तसेच वार्षिक कमी वजनाच्या बालकांच्या जन्माचे प्रमाण अनुक्रमे २टक्के, २टक्के, ३टक्के आणि २टक्क्याने घटविणे) हे उद्दीष्ट्ट ठरविले आहे.
या दिशेने, पंतप्रधानांच्या सहभागामुळे या अभियानात सहभागी होणारे विविध हितधारक एकत्र येतील. पोषण क्षेत्रामधील यशोगाथा सामायिक पद्धतीने प्रसारित करण्यासाठी हे एक व्यासपीठ बनेल.
B.Gokhale/P.Kor
रस्ते वाहतूक आणि महामार्ग मंत्रालय
चार चाकी वाहनांसाठी कार्बन उत्सर्जन नियंत्रणाच्या दृष्टीने BS VI पातळीचे नियम लागू करण्याबाबत जनतेकडून मागवल्या सूचना
नवी दिल्ली, 27 डिसेंबर 2019
कार्बन उत्सर्जन संदर्भात नियम 115 मध्ये दुरुस्ती करुन BS VI पातळीच्या नियमनांना बंधनकारक करण्यासंदर्भात केंद्रीय रस्ते वाहतूक आणि महामार्ग मंत्रालयाने जनतेकडून हरकती आणि सूचना मागवल्या आहेत. हे नियमन 1 एप्रिल 2020 पासून अनिवार्य करण्याचा प्रस्ताव मंत्रालयाच्या विचाराधीन आहे. सध्या भारतात BS IV पातळीचे नियम लागू आहेत. प्रस्तावित नियम युरोपीय निकषांच्या आधारावर बनवण्यात आले आहेत. हे नियम 1 एप्रिल 2020 पासून युरोपात लागू होणार आहेत.
या संदर्भात मंत्रालयाने तयार केलेला आराखडा प्रसिद्ध करण्यात आला असून त्यावर जनतेला सहसचिवांच्या नावे पुढील ई-मेल अथवा पत्त्यावर आराखडा प्रकाशित झाल्यानंतर 30 दिवसांच्या आत आपल्या हरकती आणि सूचना पाठविता येतील.
ई मेल: jspbmorth[at]gov[dot]in
पत्ता: रस्ते वाहतूक आणि महामार्ग मंत्रालय, वाहतूक भवन, पार्लामेंट स्ट्रीट, नवी दिल्ली 110001
G.Chippalkatti/R.Aghor/P.Malandkar
(Visitor Counter : 76
पंतप्रधान कार्यालय
सिक्कीमच्या राज्यपालांनी घेतली पंतप्रधानांची भेट
नवी दिल्ली, 2 ऑगस्ट 2023
सिक्कीमचे राज्यपाल लक्ष्मण प्रसाद आचार्य यांनी आज पंतप्रधान नरेंद्र मोदी यांची भेट घेतली.
पंतप्रधान कार्यालयाने ट्विट केले की:
सिक्कीमचे राज्यपाल लक्ष्मण प्रसाद आचार्य यांनी पंतप्रधान नरेंद्र मोदी यांची भेट घेतली.
S.Patil/G.Deoda/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
नेपाळ आणि भारताच्या पंतप्रधानांच्या हस्ते संयुक्तिकरित्या जोगबनी-बिराटनगर एकात्मिक तपास चौकीचे उद्घाटन
नेपाळमधल्या घर पुनर्बांधणी प्रकल्पाच्या प्रगतीचा घेतला आढावा
नवी दिल्ली, 21 जानेवारी 2020
पंतप्रधान नरेंद्र मोदी आणि नेपाळचे पंतप्रधान के.पी.शर्मा ओली यांनी आज संयुक्तरित्या जोगबनी-बिराटनगर एकात्मिक तपास चौकीचे उद्घाटन केले.
जोगबनी-बिराटनगर हे दोन्ही देशांमधले महत्वाचे व्यापार केंद्र आहे. एकात्मिक तपास चौकी अद्ययावत सुविधांनी सज्ज आहे.
भारत-नेपाळ सरहद्दीवर व्यापार आणि नागरिकांचा प्रवास सुलभ व्हावा यासाठी भारताच्या साहाय्यातून जोगबनी-बिराटनगर ही दुसरी एकात्मिक तपास चौकी बांधण्यात आली.
दोन्ही पंतप्रधान व्हिडिओ कॉन्फरन्सिंगद्वारे सहभागी झाले होते.
“नेपाळच्या सर्वांगीण विकासासाठी विश्वासू भागीदाराची भूमिका भारत बजावत आहे”, असे पंतप्रधान नरेंद्र मोदी यांनी सांगितले.
“ ‘शेजारी प्रथम’ हे माझ्या सरकारचे प्रमुख धोरण आहे आणि सीमेपार दळणवळण सुधारणा हा त्यातला महत्वाचा पैलू आहे;” असे त्यांनी सांगितले.
“भारत-नेपाळ यांच्यातील उत्तम दळणवळण तर अधिकच महत्वाचे आहे कारण केवळ शेजारी देश म्हणूनच आपले संबंध मर्यादित नाहीत. संस्कृती, कुटुंब, भाषा, निसर्ग, विकास अशा अनेक दुव्यांच्या माध्यमातून आपल्या इतिहास आणि भूगोलाने आपल्याला जोडले आहे;” असे मोदी म्हणाले.
“मैत्री असलेल्या सर्व देशांसोबत वाहतुकीच्या चांगल्या सुविधा विकसित करण्यासाठी आणि व्यापार, संस्कृती, शिक्षण इत्यादी क्षेत्रातले संबंध अधिक वृद्धिंगत करण्यासाठी माझे सरकार प्रतिबद्ध आहे;” असे पंतप्रधानांनी सांगितले.
रस्ते, रेल्वे आणि ट्रान्समिशन लाइन्स अशा सीमापार दळणवळण प्रकल्पांसाठी भारत काम करत आहे असे पंतप्रधानांनी सांगितले.
नेपाळमध्ये भूकंपानंतर भारताच्या साहाय्यातून सुरु असलेल्या घर पुनर्बांधणी प्रकल्पाची उल्लेखनीय प्रगती दोन्ही पंतप्रधानांनी पाहिली.
नेपाळमध्ये 2015 मध्ये झालेल्या भूकंपाचा उल्लेख पंतप्रधानांनी केला. “ तेव्हा मदत आणि बचावकार्यात भारताने धाव घेतली होती आणि आताही आपल्या मित्राच्या नेपाळच्या पुनर्बांधणीत भारत खांद्याला खांदा लावून काम करत आहे.”
गोरखा आणि नुवाकोट जिल्ह्यांमध्ये 50,000 घरे बांधण्याचे वचन भारताने दिले होते. त्यापैकी 45,000 बांधून झाली आहेत.
नेपाळचे पंतप्रधान के.पी.शर्मा ओली यांनी भारताचे आभार मानले.
B.Gokhale/S.Kakade/P.Malandkar
(Visitor Counter : 128
गृह मंत्रालय
"पंतप्रधान नरेंद्र मोदी यांच्या नेतृत्वाखालील सरकारने वित्तीय वर्ष 2021-22 ते 2025-26 साठी स्वातंत्र्य सैनिक सन्मान योजना  सुरू ठेवण्यास दिली मान्यता
नवी दिल्ली, 7 मार्च 2022
स्वातंत्र्य सैनिक सन्मान योजना सुरू ठेवण्याचा प्रस्ताव केंद्रीय गृहमंत्री, श्री अमित शाह यांच्या अधिपत्याखालील गृह मंत्रालयाकडून प्राप्त झाला आणि स्वातंत्र्याच्या अमृत महोत्सवी वर्षात स्वातंत्र्य सैनिकांच्या बलिदानाचे स्मरण करण्याची आणि त्यांच्यापासून प्रेरणा घेण्याची सरकारची वचनबद्धता तो दर्शवतो.
पंतप्रधान नरेंद्र मोदी यांच्या नेतृत्वाखालील सरकारने एकूण 3,274.87 कोटी रुपये खर्चाची स्वातंत्र्य सैनिक सन्मान योजना  आणि तिचे घटक 31.03.2021 नंतरही 2021-22 ते 2025-26 या आर्थिक वर्षापर्यंत चालू ठेवण्यास मान्यता दिली आहे. स्वातंत्र्य सैनिक सन्मान योजना सुरू ठेवण्याचा प्रस्ताव केंद्रीय गृहमंत्री, श्री अमित शाह यांच्या अधिपत्याखालील गृह मंत्रालयाकडून प्राप्त झाला आणि स्वातंत्र्याच्या अमृत महोत्सवी वर्षात स्वातंत्र्य सैनिकांच्या बलिदानाचे स्मरण करण्याची आणि त्यांच्यापासून प्रेरणा घेण्याची सरकारची वचनबद्धता तो दर्शवतो.
पार्श्वभूमी
स्वातंत्र्य सैनिक आणि त्यांच्यावर अवलंबून असलेल्या पात्र व्यक्तींना स्वातंत्र्य सैनिक सन्मान निवृत्तीवेतन मंजूर करण्यात आले असून सध्या देशभरात या योजनेअंतर्गत 23,566 लाभार्थी समाविष्ट आहेत. निवृत्ती वेतनाची रक्कम वेळोवेळी सुधारित केली गेली आहे आणि 15.08.2016 पासून महागाई भत्ता देखील दिला गेला आहे.N.Chitale/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 268
विज्ञान आणि तंत्रज्ञान मंत्रालय
किलोग्रॅम, केल्विन, मोल आणि ॲम्पिअर या मापन एककांची नवी व्याख्या
नवी दिल्ली, 20 मे 2019
जागतिक माप विज्ञान दिवसाचे औचित्य साधून आजपासून जगभरात किलोग्रॅम, केल्विन, मोल आणि ॲम्पिअर या मापन एककांची नवी व्याख्या लागू होत आहे.
दशकांपासून प्रयोगशाळांमध्ये सुरु असलेल्या प्रयोगांनंतर 16 नोव्हेंबर 2018 रोजी जगभरातल्या शास्त्रज्ञांनी एकमताने, सात आंतरराष्ट्रीय एककांपैकी, किलोग्रॅम , केल्विन , मोल  आणि ॲम्पिअर  या चार एककांची पुन्हा व्याख्या करण्याचा निर्णय एका संमेलनात घेतला होता.
नव्या व्याख्येमुळे आंतरराष्ट्रीय व्यापार, उच्च तंत्रज्ञान निर्मिती, मानवी आरोग्य आणि सुरक्षा, पर्यावरण सुरक्षा, हवामान बदल अभ्यास आणि मूलभूत विज्ञानाच्या क्षेत्रात सुलभता येईल.
या संशोधनात सहभागी झाल्याबद्दल सीएसआयआरचे महासंचालक शेखर मांडे यांनी राष्ट्रीय भौतिक प्रयोगशाळेचे अभिनंदन केले आहे.
N.Sapre/S.Kakade/D.Rane
(Visitor Counter : 160
पंतप्रधान कार्यालय
लडाखमधील तुरतुक येथल्या लोकांची स्वच्छ भारतासाठी असलेली इच्छाशक्ती आणि दूरदृष्टी यासाठी पंतप्रधानांनी त्यांचे केले कौतुक
नवी दिल्ली, 3 ऑक्टोबर 2022
लडाखमधील तुरतुक येथल्या जनतेचे त्यांची स्वच्छ भारतासाठी असलेली इच्छाशक्ती आणि दूरदृष्टी याचे पंतप्रधान नरेंद्र मोदी यांनी कौतुक केले आहे.
एएनआय या वृत्तसंस्थेकडून आलेले वृत्त सामायिक करताना पंतप्रधानांनी ट्विट केले,की;
''लडाखमधील तुरतुक येथले लोक भारत स्वच्छ ठेवण्यासाठी ज्या तळमळीने आणि दूरदृष्टीने एकत्र आले आहेत त्याबद्दल मी त्यांना सलाम करतो.''S.Kakade/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
विज्ञान आणि तंत्रज्ञान मंत्रालय
काही काळ दिसल्यानंतर अंतर्धान पावलेल्या ताऱ्यांच्या समूहाचा खगोल शास्त्रज्ञाना लागला शोध
नवी दिल्ली, 16 जुलै 2021
आंतरराष्ट्रीय खगोल शास्त्रज्ञाना नऊ ताऱ्यांप्रमाणे दिसणारे घटक आढळले असून जुन्या छायाचित्रात छोट्या भागात दिसणारा हा घटक अर्धा तासात दिसेनासा झाल्याचे आढळले आहे.
या संदर्भात आंतरराष्ट्रीय सहयोगअंतर्गत विविध देशातल्या खगोल शास्त्रज्ञानी, आकाशातल्या दिसणाऱ्या आणि नष्ट होणाऱ्या अशा घटकांचा, रात्रीच्या आकाशाचे जुने आणि नवे छायाचित्र यांची तुलना करत मागोवा घेतला आणि या अस्वाभाविक निसर्गघटनेची नोंद घेतली आणि विश्वातल्या बदलांची नोंद घेण्यासाठी याचा मुळापासून अभ्यास हाती घेतला.
काचेच्या प्लेटचा वापर करत 12 एप्रिल 1950 पासून रात्रीच्या आकाशाचे छायाचित्र घेणाऱ्या,अमेरिकेतल्या कॅलीफोर्नियातल्या पालोमर वेधशाळेने दिलेल्या पूर्वीच्या छायाचित्राचा शोध स्वीडन,अमेरिका, युक्रेन,आणि डॉ आलोक गुप्ता यांच्यासह भारतातले शास्त्रज्ञ आणि एआरआयईएसचे शास्त्रज्ञ यांनी घेतला असता हे क्षणिक तारे अर्ध्या तासानंतरच्या छायाचित्रात दिसत नसल्याचे आणि तेव्हापासून गायबच असल्याचे आढळून आले. दिसल्यानंतर अंतर्धान पावणारा असा समूह खगोल शास्त्राच्या इतिहासात प्रथमच समोर आला आहे.
गुरुत्वाकर्षणीय लेन्सिंग, परिवर्तनशील तारे यासारख्या स्थापित अंतराळ भौतिक घटनांमध्ये, आकाशातल्या या वेगाने घडणाऱ्या बदलासाठी कारणीभूत असल्याचे कोणतेही स्पष्टीकरण खगोल शास्त्रज्ञाना आढळले नाही.
केंद्र सरकारच्या विज्ञान आणि तंत्रज्ञान विभागाच्या स्वायत्त संस्थेच्या नैनिताल इथल्या आर्यभट्ट रिसर्च इन्सीट्युट ऑफ ऑब्झार्वेशन सायन्स मधले वैज्ञानिक डॉ आलोक सी गुप्ता या अभ्यासात सहभागी झाले होते. नेचरच्या ‘सायंटीक रिपोर्ट’ मध्ये तो नुकताच प्रकाशित करण्यात आला आहे. या अभ्यासात अद्यापही ‘नऊ एकाचवेळी संक्रमणाचे’ मूळ कारण उलगडण्यात आलेले नाही. 1950 पासूनच्या डीजिटाईझ डाटा मध्ये सौर प्रतिबिंबात याबाबत काही उलगडा होण्याबाबत आता उत्सुकता आहे.
प्रकाशन लिंक
https://www.nature.com/articles/s41598-021-92162-7
अधिक तपशीलासाठी डॉ आलोक चंद्र गुप्ता   यांच्याशी संपर्क साधता येईल.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
आरोग्य आणि कुटुंब कल्याण मंत्रालय
भारतातील कोविड-19 प्रतिबंधक लसीकरण अभियानांतर्गत आतापर्यंत 82.65 कोटीहून अधिक लसींच्या मात्रा देण्यात आल्या
भारतात रुग्ण बरे होण्याचा सध्याचा दर 97.77%
गेल्या 24 तासात कोरोनाच्या 26,964 नव्या दैनंदिन रुग्णांची नोंद
देशातली सध्या उपचाराधीन रुग्णसंख्या  , असून ती आतापर्यंतच्या एकूण रुग्णांच्या 0.90 %
साप्ताहिक पॉझीटीव्हिटी दर  गेले 89 दिवस हा दर 3% पेक्षा कमी
भारतात गेल्या 24 तासात लसींच्या 75,57,529 मात्रा, देण्यात आल्या असून आज सकाळी 7 वाजेपर्यंत प्राप्त अहवालानुसार भारतात कोविड-19 प्रतिबंधक लसींच्या आतापर्यंत एकूण 82.65 कोटींपेक्षा अधिक मात्रा  देण्यात आल्या आहेत. एकूण 81,05,030 सत्रांद्वारे या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या, वयोगटानिहाय एकूण लसीकरणाच्या आकडेवारीत पुढीलप्रमाणे लसींच्या मात्रांचा समावेश आहे-
|
|
HCWs
|
|
1st Dose
|
|
1,03,69,831
|
|
2nd Dose
|
|
87,67,189
|
|
FLWs
|
|
1st Dose
|
|
1,83,46,681
|
|
2nd Dose
|
|
1,46,16,924
|
|
Age Group 18-44 years
|
|
1st Dose
|
|
33,47,62,522
|
|
2nd Dose
|
|
6,47,24,317
|
|
Age Group 45-59 years
|
|
1st Dose
|
|
15,29,73,905
|
|
2nd Dose
|
|
7,07,83,297
|
|
Over 60 years
|
|
1st Dose
|
|
9,79,37,287
|
|
2nd Dose
|
|
5,32,33,801
|
|
Total
|
|
82,65,15,754
गेल्या 24 तासात 34,167 रुग्ण कोविडमुक्त झाले असून  यामुळे कोरोनाची लागण झालेल्यांपैकी एकूण 3,27,83,741
रुग्ण कोविडमुक्त झाले आहेत.
त्यामुळे बरे होण्याचा दर आता 97.77%.झाला आहे.रूग्ण कोविडमुक्त होण्याचा सध्याचा दर मार्च 2020 पासूनच्या सर्वाधिक उच्च स्तरावर आहे.
केंद्र आणि राज्य सरकार/ केंद्रशासित प्रदेश यांच्या समन्वित प्रयत्नांचा परिणाम म्हणून सलग 86 दिवसांपासून 50,000 पेक्षा कमी नव्या दैनंदिन रुग्णांची नोंद होत आहे.
गेल्या 24 तासात 26,964 नव्या रुग्णांची नोंद झाली
देशात उपचाराधीन रुग्णांची संख्या 3,01,989 आहे.उपचाराधीन रुग्ण, आतापर्यंतच्या एकूण पॉझिटीव्ह रुग्णांच्या 0.90% आहेत.
देशभरात चाचण्या करण्याच्या क्षमतेत वाढ सुरुच आहे. देशात गेल्या 24 तासात एकूण 15,92,395 चाचण्या करण्यात आल्या. भारताने आतापर्यंत 55.67 कोटींहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.08% असून गेले 89 दिवस 3% पेक्षा कमी आहे. दैनंदिन पॉझीटीव्हिटी दर 1.69% इतका आहे.दैनंदिन पॉझीटीव्हिटी दर गेले 23 दिवस 3% पेक्षा कमी आणि 106 दिवस 5% पेक्षा कमी आहे.
संरक्षण मंत्रालय
सैनिक शाळांमधून भरती केलेले अधिकारी
नवी दिल्ली, 17 डिसेंबर 2021
संरक्षण दलातील अधिकारी मोठ्या संख्येने सैनिक शाळांतील आहेत. सैनिक शाळांनी खऱ्या अर्थाने राष्ट्र उभारणी करणारे घडवले आहेत आणि विशेषत: सशस्त्र दलांमध्ये विविध स्तरांवर उच्च प्रतिष्ठित नेतृत्व तयार केले आहे. सशस्त्र दलाचे अंदाजे 150 थ्री स्टार जनरल सैनिक शाळांमधून आले आहेत.
देशाचे भावी नेतृत्व साकारण्यासाठी आपल्या कॅडेट्सना दर्जेदार शिक्षण देण्यासाठी सैनिक शाळांचे महत्त्व सरकार जाणते. सैनिक शाळा आपल्या विद्यार्थ्यांचे भविष्य घडवण्यात महत्त्वपूर्ण भूमिका बजावणाऱ्या शिक्षकांचे मोल जाणतात आणि त्यांची शिक्षण मंत्रालयाच्या उत्कृष्टता पुरस्कारांसाठी शिफारस करण्याची एक संरचित यंत्रणा आहे.
संरक्षण राज्यमंत्री श्री अजय भट्ट यांनी आज श्री एस मुनिस्वामी यांच्या प्रश्नाच्या लेखी उत्तरात आज लोकसभेत ही माहिती दिली.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 109
सामाजिक न्याय आणि सबलीकरण मंत्रालय
राष्ट्रीय वयोश्री योजना  अंतर्गत सहाय्यक उपकरणे होणार वितरीत
नवी दिल्ली, 15 डिसेंबर 2021
राष्ट्रीय वायोश्री योजना  अंतर्गत दिली जाणारी उपकरणे आणि अपंग व्यक्तींना मदत आणि उपकरणे खरेदी/फिटिंगसाठी सहाय्य करणाऱ्या योजनेअंतर्गत, पश्चिम बंगालमधील अशा जिल्ह्यांतील, जेथे, मूल्यांकन शिबिरांमधील लाभार्थ्यांची ओळख पूर्ण झाली आहे त्यांची यादी परिशिष्टात दिलेली आहे. मूल्यमापन शिबिर पूर्ण झाल्यानंतर शिबिरात लाभार्थ्यांना उपकरणे वितरण केली जातील.
मालदा, पश्चिम बंगाल येथे एडीआयपी  योजना आणि आरव्हीवाय  अंतर्गत 29.10.2021 रोजी अपंग व्यक्तींच्या सक्षमीकरण विभाग  द्वारे नियोजित प्रशासित केले जाणारे वितरण शिबिर प्रशासकीय कारणांमुळे रद्द करण्यात आले होते. त्यामुळे मालदा जिल्ह्यातील सहाय्यक यंत्रे नियोजित वेळेनुसार वितरित होऊ शकली नाहीत.
सामाजिक न्याय आणि सक्षमीकरण मंत्री डॉ. वीरेंद्र कुमार यांनी आज राज्यसभेत एका लेखी उत्तरात ही माहिती दिली.
Annexure
Rashtriya Vayoshri Yojana
Assessment Camps Completed
|
|
Sl.No.
|
|
District
|
|
Number of Beneficiaries
|
|
Number of Appliances
|
|
1.
|
|
Malda
|
|
339
|
|
1046
|
|
2.
|
|
Murshidabad
|
|
3684
|
|
11848
|
|
3.
|
|
Birbhum
|
|
726
|
|
2821
|
|
Total
|
|
4749
|
|
15715
Assistance to Disabled Persons for Purchase/Fitting of Aids and Appliances 
Assessment Camps Completed
|
|
Sl. No.
|
|
District
|
|
Number of Beneficiaries
|
|
Number of Appliances
|
|
1.
|
|
Paschim Bardhman
|
|
2026
|
|
3471
|
|
2.
|
|
Murshidabad
|
|
12350
|
|
18743
|
|
3.
|
|
Nadia 
|
|
1130
|
|
1796
|
|
4.
|
|
Malda
|
|
2733
|
|
4627
|
|
Total
|
|
18239
|
|
28637S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
पंतप्रधान कार्यालय
2023 चा महिला हॉकी ज्युनियर आशिया चषक जिंकल्याबद्दल पंतप्रधानांनी हॉकी संघाचे केले अभिनंदन
2023 चा महिला हॉकी ज्युनियर आशिया चषक जिंकल्याबद्दल पंतप्रधान नरेंद्र मोदी यांनी हॉकी संघाचे अभिनंदन केले आहे.
पंतप्रधानांनी ट्विट केले की:
"2023 महिला हॉकी ज्युनियर आशिया चषक जिंकल्याबद्दल आमच्या युवा चॅम्पियन्सचे अभिनंदन! संघाने प्रचंड चिकाटी, प्रतिभा आणि सांघिक क्षमता दाखवली आहे. आपल्या देशासाठी अतिशय अभिमानास्पद अशी कामगिरी त्यांनी केली आहे. त्यांच्या पुढील वाटचालीसाठी त्यांना खूप खूप शुभेच्छा."
जलशक्ती मंत्रालय
जल जीवन मिशनने 4 कोटींचा टप्पा ओलांडल्याबद्दल आणि 38% ग्रामीण जनतेला नळाने पाणी पुरवठा होत असल्याबद्दल जलशक्ती राज्यमंत्री रतनलाल कटारिया यांच्याकडून समाधान व्यक्त
नवी दिल्ली, 2 एप्रिल 2021
जल जीवन मिशनने ग्रामीण कुटुंबांना नळाने पाणीपुरवठा करण्यामध्ये 4 कोटींचा टप्पा ओलांडल्याबद्दल केंद्रीय जलशक्ती राज्यमंत्री रतनलाल कटारिया यांनी समाधान व्यक्त केले आहे आणि संबंधित अधिकाऱ्यांचे अभिनंदन केले आहे. ग्रामीण लोकसंख्येपैकी आतापर्यंत 38% लोकसंख्येपर्यंत या योजनेचा विस्तार झाला असून 2019 मध्ये पंतप्रधान नरेंद्र मोदी यांनी ही योजना सुरु केल्यापासून त्यापैकी 21.14 टक्के कुटुंबांना नळाने पाणी पुरवण्यात आले आहे. आतापर्यंत 58 जिल्हे, 711 तालुके, 44,459 ग्रामपंचायती आणि 87,009 गावे नळाने पाणीपुरवठा योजनेच्या कक्षेत 100 टक्के आली आहेत.
गेल्या आठवड्यात कोविड-19 चा संसर्ग झाल्यानंतर आणि उपचारांसाठी रुग्णालयात दाखल केल्यानंतरही कटारिया यांनी त्यांचे कार्यालयीन कामकाज डिजिटल माध्यमांच्या मदतीने सुरू ठेवले आहे.
गावामधील पाणीपुरवठ्यावर प्रभावी पद्धतीने लक्ष ठेवण्यासाठी इंटरनेट ऑफ थिंग्ज  तंत्रज्ञानावर आधारित सेन्सर्सचा वापर करून पाच राज्यांमध्ये सुरू करण्यात आलेल्या पथदर्शी प्रकल्पाची कटारिया यांना माहिती देण्यात आली. टाटा कम्युनिटी इनिशियेटिव्ज ट्रस्ट आणि टाटा ट्रस्टच्या सहकार्याने ही योजना राबवण्यात येत आहे. उत्तराखंड, राजस्थान, गुजरात, महाराष्ट्र आणि हिमाचल प्रदेश या पाच राज्यांमधील विविध प्रकारच्या कृषी- हवामान विभागांमधील गावांमध्ये ही योजना सुरू आहे. आयओटीमुळे सार्वजनिक आरोग्य अधिकारी, गावातील पाणी पुरवठा समितीचे सदस्य, सर्वसामान्य नागरिक यांना योजनेतून पुरवल्या जाणाऱ्या पाण्याचे प्रमाण आणि दर्जा यांची रियल टाईम माहिती मिळणार आहे. पाण्याचा प्रवाह, दाबाची पातळी, क्लोरीन ऍनालायजर याबरोबरच भूजल पातळी यावर लक्ष ठेवण्यासाठी या सेन्सरचा वापर करता येईल. यामुळे अयोग्य पाण्याचा पुरवठा, पाण्याची गळती यांना प्रतिबंध घालता येईल आणि गावांमधील पाणीपुरवठा समित्यांना पाण्याच्या स्रोतांचा विकास आणि वर्धनासाठी नियोजन करण्याच्या दृष्टीने मोलाची माहिती मिळेल.
या पथदर्शी प्रकल्पाच्या यशामुळे राज्यांना या तंत्रज्ञानाचा वापर करण्यासाठी प्रेरणा मिळाली आहे. गुजरात, बिहार, हरयाणा आणि अरुणाचल प्रदेश या राज्यांनी आधीच या तंत्रज्ञानासाठी निविदा जारी केल्या असून त्यामध्ये 500 गावांपासून अनेक जिल्ह्यांचा समावेश आहे. सिक्किम, मणीपूर, गोवा, महाराष्ट्र, उत्तराखंड यांनी या तंत्रज्ञानाच्या वापराची प्रक्रिया सुरू केली आहे. कटारिया यांनी सार्वजनिक सेवा पुरवठ्यामध्ये या तंत्रज्ञानाचे महत्त्व लक्षात घेऊन त्याची प्रशंसा केली.
विलगीकरणाच्या अतिशय कडक नियमावलीचे पालन करताना देखील तंत्रज्ञानाच्या माध्यमातून जगाशी संपर्क राखता येतो आणि परस्परांना मदत करता येते आणि योगदान देता येते, असे त्यांनी सांगितले.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
पंतप्रधान कार्यालय
श्री गुरु तेग बहादुर जी यांच्या चारशेव्या प्रकाश पुरब निमित्त पंतप्रधानांनी केले अभिवादन.
पंतप्रधानांनी गुरुद्वारा सीस गंज साहिब इथे केली प्रार्थना.
पंतप्रधान नरेंद्र मोदी यांनी श्री गुरु तेग बहादुर जी यांना चारशेव्या प्रकाश पुरब निमित्त नमन केले आहे.
पंतप्रधान ट्विटर संदेशात म्हणाले:
“श्री गुरु तेग बहादुर जी यांच्या चारशेव्या प्रकाश पुरब निमित्त मी त्यांना नमन करतो. त्यांचे धैर्य आणि गरीब-उपेक्षितांची सेवा करण्याच्या त्यांच्या महानतेचा साऱ्या जगाला आदर आहे. जुलूम आणि अन्यायापुढे झुकण्यास त्यांनी नकार दिला. त्यांचा सर्वोच्च त्याग अनेकांना सामर्थ्य आणि प्रेरणा देतो. ”
गुरुद्वारा सीस गंज साहिब इथे केली प्रार्थना.